Iolaus

Iolaus in mythologia Graeca est filius Iphicli, Herculis gemini fratris mortalis, et Automedusae. Ita per patrem Amphitruonis et Alcmenae nepos, per matrem vero Pelopis pronepos est. Megaram primam Herculis uxorem in matrimonium accipitApollodori bibliotheca II.4.11. Pausanias X.29.7. Diodorus Siculus IV.31. postquam patruus furore correptus liberos quos ex ea genuit interficit.

 De rebus gestis 
Patrui auriga eratHesiodus, Scutum Herculis 74-121. et Olympicis ludis quadrigarum certamen vicitPausanias V.8.3-4. Hyginus, Fabulae 173.11. Argonautarum expeditioni et apri Calydonii venationiOvidius, Metamorphoses VIII.310. interfuit. In duodecim laboribus patruum adsidue comitatus est et magno usui ei fuit inprimis adversus hydramHesiodus, Theogonia 313 sqq. Euripides, Ion 194-200 ubi Herculis scutigerulus dicitur. Diodorus Siculus IV.11.20. Apollodori bibliotheca II.5.2. Plato, Phaedo 89c et Euthydemus 297c.. Coloniam Thebanorum quoque in Sardiniam duxitDiodorus Siculus IV.29.. Postremo Herculis iam mortui filios, Heraclidas dictos, tuetur et proelio sive ad Thebas, ut voluit poeta PindarusPythia IX, sive prope Marathonem, ut Athenienses malebant, Eurystheum veterem Herculis inimicum vicit et occiditPausanias I.44.10., quod argumentum tragoediae Heraclidarum Euripidi praebuit. Fabula addit deos viro senio confecto ad unam horam iuventutem reddidisse ita ut inimicum profligare possetOvidius, Metamorphoses IX.396-401 qui donum Hebae tribuit mariti precibus victae. Euripides, Heraclidae 843sqq..

 De cultu heroico 
Multis in locis arae Iolao erectae erant, imprimis Thebis ubi paria homosexualia ad Iolai aram  fidem sibi invicem iurabantAristoteles apud Plutarchum, Vita Pelopidae XVIII.5. Cf Pausanias IX.23.1. quia multi aestimabant hoc quoque modo Iolaum ab Hercule amatum esse. Non minus enim per Iolaum quam per Herculem in Boeotia iurabaturAristophanes, Acharnenses 867.. Alibi quoque honorabatur ut in Sicilia et Athenis in Herculis temploPausanias I.19.3.. Agyrii certamina quoque in eius honorem fiebant et incolae capillos ei vovebantDiodorus Siculus IV.24.40..

 Notae 

 Nexus externi 
Iolaos in Encyclopédie berbère

Categoria:Argonautae
Categoria:Hercules
Categoria:Mythologia Thebana
Categoria:Religio Graeca